
 Milí spoluobčania,

záver roka 2006 bol poznačený voľbami do orgánov samosprávy obce, ustanovujúcou schôdzou obecného zastupiteľstva a zložením sľubu novozvolených poslancov a starostu obce pri ich potvrdenom mandáte daným výsledkom volieb na najbližšie štvorročné obdobie. Dajme možnosť tým, ktorí dostali našu dôveru a chcú pokračovať v napĺňaní programu a cieľov obce vo všetkých oblastiach. Všetci ostatní spolupodieľajme sa pri zveľaďovaní atribútov dôstojného bývania a spolunažívania v našej krásnej dedinke. Zvyšujme nároky na prostredie, v ktorom žijeme a riešme ich spoločne k väčšej spokojnosti. Počas uplynulých vianočných sviatkov sme si priali všetko najlepšie, poprajme si to spoločne na celý rok 2007. Nech to má za následok plnohodnotný, zmysluplný život žitý v zdraví, láske a porozumení. Doprajme si aj  zaslúženého odpočinku v kruhu najbližších.                                                                                                                                                
Všetko dobré v roku 2007 želá svojim občanom starosta obce.

* Z obecného zastupiteľstva

24. novembra  sa zasadnutia obecného zastupiteľstva zúčastnili všetci poslanci a v uznesení č. 38 vzali na vedomie správu o plnení úloh, správu Základnej školy 1.-4. ročník s materskou školou Bohdanovce nad Trnavou o výchovno-vzdelávacích výsledkoch za školský rok 2005/2006, žiadosť  Ing. M. Branišovej, Severína Mikláša a MUDr. Františka Uhroviča, prehľad plnenia rozpočtu obce za I.-10/2006, zápisnicu zo zasadnutia finančnej komisie pri obecnom zastupiteľstve zo dňa 7.11.2006, záznam č. 127 Slovenskej inšpekcie životného prostredia z Inšpektorátu životného prostredia Bratislava Odbor inšpekcie odpadového hospodárstva vysunuté pracovisko Nitra z operatívnej kontroly zameranej na nakladanie s odpadmi v obci Bohdanovce nad Trnavou zo dňa 16.11.2006, zmluvu o spolupráci č. 06/09933/002 obce so Západoslovenskou energetikou a.s. na zriadenie elektrickej prípojky stavby 15 bytového nájomného domu, doručené stanoviská k výzve obce na odkúpenie častí mlynského náhona v lokalite „Pažiť“, žiadosti obce adresované na Štátny fond rozvoja bývania a Ministerstva výstavby a regionálneho rozvoja SR na predĺženie termínu čerpania poskytnutých finančných prostriedkov stavby 15 bytového nájomného domu do mesiaca máj 2007, oznámenia kolaudačných konaní, oznámení o začatí stavebného konania a vydaní stavebných povolení, záznam o kontrole č. A2006/04847-4 vykonanej zamestnancami Krajského úradu v Trnave, odboru krízového riadenia, žiadosť obce o bezodplatný prevod majetku rezortu Ministerstva vnútra SR v prospech vlastníctva obce. Poslanci schválili všeobecne záväzné nariadenie č. 9, ktorým sa mení a dopľňa VZN č. 1/2006 o miestnych daniach a miestnom poplatku za komunálne odpady a drobné stavebné odpady na území obce Bohdanovce nad Trnavou, odporúčania finančnej komisie zo dňa 7.11.2006 pre úpravu v príjmovej a výdavkovej časti rozpočtu obce na rok 2006, rozpočet obce na roky 2007-2009 v príjmovej a výdavkovej časti, odmenu starostovi obce za 2. polrok 2006 vo výške 42,85% zo súčtu platov za toto obdobie v zmysle zákona NR SR č. 289/2002 § 5, použitie prijatých záloh budúcich nájomníkov 15 b.j. na plátky úveru v roku 2006 a časti roku 2007, rozpočet Základnej školy 1.-4. ročník s MŠ na roky 2007 – 2009, zrušenie uznesenia OZ bod 2 písm. e/ zo dňa 13.10.2006, zadanie prác na obstarávanie vyvolanej zmeny ÚPO spracovateľovi ÚP Ing. arch. Odnogovi a odborne spôsobilej osobe Ing. arch. Eve Krupovej a poslanci odporučili novému zastupiteľstvu zaoberať sa na prvom pracovnom zasadnutí zrušeným bodom uznesenia OZ zo dňa 13.10.2006.
*  Výsledky volieb do orgánov samosprávy obce:
-  Celkový počet osôb vo volebnom okrsku zapísaných do zoznamu voličov :  822

-  Počet voličov, ktorým boli vydané obálky : 355

-  Počet odovzdaných obálok : 355

-  Počet platných hlasovacích lístkov odovzdaných pre poslancov : 349

-  Počet platných hlasovacích lístkov odovzdaných pre starostu obce : 322

Za starostu obce bol zvolený Miroslav Sučák

Za poslancov obecného zastupiteľstva boli zvolení  s počtom  hlasov :

Stanislav Hlbocký – 236 ,  Helena Kočiská – 189 ,  Pavel Lenivý  - 175 , Oľga Martišovičová – 154  Jozef Dekan – 138 , Ing. Rastislav Hracho – 135, Stanislav Kočiský – 134, Rudolf Kapičiak – 124 , Zuzana Vančová – 122 . 

Za náhradníkov poslancov boli zvolení s počtom hlasov :

Dušan Horváth – 120 , Ing. Marián Krajčovič – 118, Peter Mračka – 117, Ladislav Piaček – 110, Peter Korytár – 100, Mgr. Alena Winterová – 99, Jozef Kozoň - 91, Ing. Štefan Štibraný – 89. 

Pre zaujímavosť uvádzame porovnanie komunálnych volieb v našej obci v rokoch  2002 a 2006:           

Rok 2002 – volilo  546 občanov  zo  779 oprávnených osôb = 70,08% účasť
Rok 2006 – volilo 355 občanov z 822 oprávnených osôb  = 43,18 %  účasť

Dňa 29.12.2006 sa konalo ustanovujúce zasadnutie obecného zastupiteľstva, na ktorom boli vytvorené orgány obce:

- Zástupca starostu – Stanislav Hlbocký

- Komisia výstavby, stavebného poriadku a ochrany životného prostredia : predseda -  Stanislav Hlbocký

- Komisia kultúry, vzdelávania a športu :  predseda – Helena Kočiská
- Komisia sociálnych vecí, zdravotníctva a opatrovateľských služieb: predseda – Oľga Martišovičová   

- Komisia verejného poriadku : predseda – Stanislav Kočiský
- Komisia finančná: predseda –  Zuzana Vančová
*  Štatistiky za rok 2006  ku dňu 1.1.2007.                                                                                                                                         

Počet obyvateľov – 1012

Počet súpisných čísiel  -  403

Počet narodených  - 13 z toho  10 dievčat a 3 chlapci

Počet úmrtí – 8 z toho  2 ženy a 6 mužov

Počet prihlásených na trvalý pobyt :  45 z toho  22 žien a dievčat, 23 mužov a chlapcov

Odhlásenie z trvalého pobytu:  14   z toho  3 ženy a 11 mužov

Priemerný vek obyvateľov obce :  ženy – 41,57   muži – 36,93 , z toho  ženy staršie  ako 15 rokov  - 47,23 a muži starší  ako 15 rokov – 42,03
*  Rôzne

Harmonogram vývozu vriec separovaného odpadu v roku 2007:

19.1., 16.3., 11.5., 8.6., 6.7., 3.8, 31.8., 28.9., 26.10., 21.12. 
Elektronické preskúšanie sirén systémov varovania : v roku 2007:

12.1., 9.2., 9.3., 13.4., 11.5., 8.6., 13.7., 10.8., 14.9., 12.10., 9.11., 14.12.
     Občanom obce ďakujem za prejavenú dôveru vo voľbách.  V nasledujúcom  roku 2007 želám  všetkým pevné zdravie, rodinnú pohodu a spokojný život v našej dedinke  Bohdanovce nad Trnavou.  

                                                                                                     Miroslav Sučák, starosta obce                                                                                                                    
Obecný úrad Bohdanovce nad Trnavou  02.01.2007. 
www.bohdanovce.com

